Diari Oficial de la Generalitat Valenciana


Sumari del DOGV 7266, del 05-05-2014 (2014/3633)

Informació pública de la tercera quota d'urbanització, i liquidació definitiva, corresponent a les càrregues d'urbanització el projecte de reparcel·lació de la unitat d'actuació Oest-4 del pla general d'ordenació urbana.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7266

Data del DOGV
:   05-05-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/3633


Data del document
:   14-04-2014

Organisme emissor
:   Ajuntament de l'Alcúdia

Tipus de document
:   Anunci

Descriptors 

:   * Alcúdia, l'
    * pla d'urbanisme
    * administració local

Informació pública de la tercera quota d'urbanització, i liquidació definitiva, corresponent a les càrregues d'urbanització el projecte de reparcel·lació de la unitat d'actuació Oest-4 del pla general d'ordenació urbana. [2014/3633]  
En compliment del que preveu la legislació urbanística, pel present edicte es fa públic que mitjançant l'acord pres per la Junta de Govern local, en la sessió celebrada en data 9 d'abril de 2014, s'ha acordat el següent:  
  
«Vist que el Ple de l'Ajuntament, en la sessió celebrada en data 8 de juny de 2005, acordà aprovar definitivament el projecte de reparcel·lació de la unitat d'actuació Oest-4 del PGOU, que comprèn el projecte d'urbanització complet (amb estudi de seguretat i higiene) i el projecte de reparcel·lació forçosa, que incloïa el compte de liquidació provisional de les càrregues d'urbanització a abonar pels propietaris de les finques resultants.  
Donat que la Junta de Govern local ha aprovat les respectives liquidacions provisionals, atenent als criteris establerts en el programa.  
  
Donat que, adjudicada l'execució del projecte de «finalització de la urbanització dels sectors 15 i de la unitat d'execució Oest-4 del PGOU de l'Alcúdia», cal emetre una nova quota de càrregues urbanístiques a repercutir sobre els propietaris i aprovar la liquidació definitiva de les càrregues.  
Atès allò que establix la Llei Urbanística Valenciana (LUV) ?Llei 16/2005, de 30 de desembre?, segons la redacció donada pel Decret Llei 1/2008, el Reglament d'Ordenació i Gestió Territorial Urbanística (aprovat pel Decret 67/2006 de 12 de maig de la Comunitat Valenciana), i en les Normes Urbanístiques del Pla General de l'Alcúdia, la Junta acorda:  
  
Primer. Aprovar inicialment la tercera i última quota d'urbanització, i liquidació definitiva, corresponent a les càrregues d'urbanització del programa d'actuació integrada, per gestió directa municipal de la unitat d'actuació Oest-4 del pla general.  
  
Segon. Publicar l'anunci de l'acord al Butlletí Oficial de la Província de València, al Diari Oficial de la Comunitat Valenciana i al tauler d'anuncis de l'ajuntament, i notificar-lo als propietaris inclosos en l'actuació, als efectes de poder formular al·legacions en el termini d'un mes a comptar des de la data de notificació, i s'entendrà elevada a definitiva si no se'n presenten.  
Tercer. Comunicar als propietaris que, aprovada definitivament la liquidació definitiva, es procedirà a notificar la tercera i última quota urbanística i s'establirà el termini de pagament de la quantitat resultant.  
  
Contra aquest acord no cap recurs, sense perjudici dels que puguen formular-se contra la resolució definitiva de l'expedient.  
  
L'Alcúdia, 14 d'abril de 2014.- L'alcalde: Robert Martínez Correcher.